Publication: Magyar Közlöny
Issue: MK-2010-197 (Year: 2010, Number: 197)
Era: contemporary
Section: 2. melléklet a 31/2010. (XII. 23.) NFM rendelethez
Paragraph Index: 2563

6. Az üzembehelyezési engedély iránti kérelemhez négy példányban mellékelni kell a hatóság részére: 6.1. a jármû gyártása, vagy üzembehelyezését megelõzõ vizsgálata során keletkezett azon mérési jegyzõkönyveket, dokumentumokat, amelyekkel igazolható, hogy a jármû megfelel a típusengedélyben meghatározott típusazonosító adatoknak, a közlekedés- és üzletbiztonsági követelményeknek, 6.2. a jármûre vonatkozó EK hitelesítési nyilatkozatot, 6.3. a jármû tulajdonosának személyét igazoló okiratot, 6.4. amennyiben a jármû üzemben tartója és tulajdonosa különbözik, akkor a tulajdonos írásbeli nyilatkozatát az üzembentartó személyérõl, 6.5. a vasúti jármûre vonatkozó kötelezõ felelõsségbiztosítási szerzõdés hiteles másolatát, vagy a biztosítási jogviszonyt igazoló, a biztosító társaság által kiadott hiteles dokumentumot, 6.6. amennyiben a vasúti jármû a Nemzetközi Vasúti Fuvarozási Egyezmény (COTIF) C Függelék Melléklete, a Veszélyes Áruk Nemzetközi Vasúti Fuvarozásáról szóló Szabályzat (RID) hatálya alá tartozik, az annak megfelelõ dokumentumokat, 6.7. amennyiben a vasúti jármû a vasúti jármûvekre szerelt, vasútüzemi célt szolgáló kazánok és nyomástartó edények üzembe helyezésérõl, idõszakos vizsgálatáról és ellenõrzésérõl szóló rendelet hatálya alá tartozik, a rendeletben meghatározott dokumentumokat.

Source: https://magyarkozlony.hu/hivatalos-lapok/8d3e60a013c919e795a8225b7f863469c2cbf88e/dokumentumok/6f7aeb9bc09c303eddb926cd21d9f66ad41e41ee/letoltes